**EGÉSZSÉGHÉT 2022. NOVEMBER 14-18**

A tervezett program a következő:

TÉMA: A víz

1. **HÉTFŐN** (14-én) az egészség hét megnyitása 7 óra 50 perckor az aulában.
2. **EGÉSZ HÉTEN FOLYAMATOSAN**

Kérlek benneteket, hogy a témahéten tanóráitokba építsétek be valamilyen módon ***a vizet****,* így hívjuk fel a gyerekek figyelmét a víz élettani, környezeti hatására, a víz védelmére, (stb.).

Nem hirdetünk pályázatot, de az órai munkákat folyamatosan kitesszük (kiállítjuk) az aulában.

**Néhány ötlet:**

* Magyar nyelv és irodalom: Írjatok verset a vízről! (Segítségül célszerű megadni a rímeket.)
Írj fogalmazást arról, hogy ha a delfinek beszélni tudnának, mit mesélnének a tengerekről?
* Osztályfőnöki óra: plakátkészítés
 - vizeink védelme
 - Hogyan csökkentheted a felesleges vízfelhasználást?
 - Édesvíz vagy sósvíz?
* Matematika vagy informatika óra: érdekes adatok gyűjtése a vízről, táblázatba rendezése
* Rajz vagy technika óra: Tervezzetek víz alatti várost!
 Rajzold le a kék bolygót!
* Földrajz, környezetismeret: folyó vizek, állóvizek a világban, hazánkban
1. **IGYÁL VIZET ÉS SZÍNEZZ!** Rajzolunk egy nagy poharat, aki ivott vizet az kiszínezhet rajta egy *egységet,* a hét végére „megtelik a pohár”.
2. **PÉNTEKEN** (18-án): Legyen rajtad valami kék! A harmadik szünetben közös (vízi)torna.